ai4bharat/Pralekha huggingface dataset:
وزارت دفاع
وزیر دفاع جناب راج ناتھ سنگھ اور روس کے وزیردفاع جنرل سرگئی شوگو کے درمیان ماسکو میں گرم جوش اور دوستانہ ماحول میں میٹنگ ہوئی
بھارت اورروس کے درمیان دفاعی تعاون کے معاملات پرتبادلہ خیال کیا گیا
نئی دہلی، 04 ستمبر 2020 وزیردفاع جناب راج ناتھ سنگھ ماسکو کے دورے پر ہیں۔ ان کے ہمراہ دفاعی سکریٹری اور دیگر سینئرحکام کا ایک وفدبھی ہے ۔وزیر دفاع،شنگھائی تعاون کی تنظیم ، مجموعی حفاظتی سمجھوتے کی تنظیم ، اور کامن ویلتھ آف انڈیپنڈنٹ اسٹیٹس  ممالک کے ذریعہ یوم فتح منانے کی 75 ویں سالگرہ میں شرکت کے لئے ماسکو گئے ہیں۔
آج وزیردفاع نے روس کی وزارت دفاع میں روس کے وزیر دفاع ،جنرل سرگئی شوگو کے ساتھ ایک گھنٹے کی بالمشافہ میٹنگ کی ۔اس میٹنگ میں روایتی گرم جوشی اوردوستی کا ماحول چھایا رہا جو کہ ہندوستان اور روسی فیڈریشن کے درمیان خصوصی اور باوقار ساجھیداری کی خصوصیت ہےجس میں فوجی تکنیکی تعاون اور فوج سے فوج کے درمیان تعاون اہم ستون کی حیثیت رکھتے ہیں ۔
روسی وزیردفاع جنرل شوبو نے وزیردفاع کی ستائش کی کہ انہوں نے 24 جون 2020 کو ریڈ اسکوائر پر یوم فتح کی پریڈ کی 75ویں سالگرہ میں شرکت کی تھی۔انہوں نے ایس سی او ، سی آئی ایس اور سی ایس ٹی او ممالک کی مشترکہ میٹنگ میں جناب راج ناتھ سنگھ کی شرکت کی بھی ستائش کی ۔ ان کی یہ میٹنگ پہلی میٹنگ تھی جو دورے پر آئے ہوئے وزیر دفاع کے ساتھ ہوئی۔
اس میٹنگ میں دونوں ممالک کے درمیان تعاون کے وسیع شعبوں کا احاطہ کیا گیا۔یہ بات قابل ہے کہ یہ میٹنگ اندرا بحری مشقوں کے موقع پرہورہی ہے جو کہ آئندہ دودنوں تک ہندوستان اور روس کی بحریہ کے درمیان اسٹریٹ آف ملاکہ میں کی جائیں گی۔وزیردفاع نے واضح کیا کہ ان مشقوں نے بحر ہند کے خطے میں سمندری تحفظ کے دونو ں ممالک کے باہمی مفادات کا اظہار کیا ۔ امن اور سلامتی کے شعبوں میں علاقائی اور بین الاقوامی سطح درپیش چیلنجوں کے تئیں دونوں ملکوں کے موقف میں نمایاں مماثلت رہی ہے جو کہ اہم ساجھیداروں کی حیثیت سے عمیق بھروسے اور اعتماد کا مظہر ہے ۔
وزیردفاع نے بھارت کی دفاعی اور سلامتی کی ضروریات کے ساتھ روس کی اہم حمایت کی ستائش کی اور اس تناظر میں خاص طور پر یہ واضح کیا کہ روس نے مخصوص ہتھیاروں کے حصول کے لئے ہندوستان کی درخواستوں پر ہمیشہ ضرورت کے مطابق موافقانہ جواب دیا ہے۔فریقین بروقت فراہمی کو یقینی بنانے کے لئے روابط کو برقراررکھنا جاری رکھیں گے۔
وزیر دفاع نے، وزیراعظم جناب نریندر مودی کے آتم نربھر بھارت ویژن کے تناظر میں ’ میک ان انڈیا ‘ دفاعی پروگرام کے بارے میں ،جنرل شوگو کو تفصیلات سے آگاہ کیا۔فریقین نے اے کے 203 فوجی رائفل کی پیداوار کے لئے ہندوستان –روس کے ایک مشترکہ پروجیکٹ کے ہندوستان میں قیام کے لئے اگلی سطح کے تبادلہ خیال کا خیر مقدم کیا۔یہ رائفل برّی افواج کے لئے دستیاب جدید ترین ہتھیاروں میں سے ایک سمجھی جاتی ہے۔یہ ’ میک ان انڈیا‘ پروگرام میں روسی دفاعی صنعت کے وسیع پیمانے پر مزید ملوث ہونے کے لئے اہم مثبت بنیاد فراہم کرتی ہے۔ جنرل شوگو نے ہماری وزارت دفاع کے ساتھ فعال طورپر ملوث ہونے کے روس کےاس عزم کا اعادہ کیاجس کا مقصد اگلے برس فروری میں ہونے والی ایرو انڈیا نمائش میں اہم شرکت سمیت ’ میک ان انڈیا‘ پروگرام کی کامیابی کو یقینی بنانا ہے۔
وزیردفاع نے جنرل شوگو کو بین -سرکاری کمیشن برائے تکنیکی اور فوجی تعاون کی اگلی میٹنگ کے لئے ہندوستان آنے کی دعوت دی ۔ توقع ہے کہ یہ میٹنگ اس برس کے اواخر میں ہوسکتی ہے۔
کامرس اور صنعت کی وزارتہ
قومی اسٹارٹ اپس ایوارڈ 2023 کے لیے درخواستیں طلب کرنے کے عمل کا آغاز؛ آخری تاریخ 31 مئی 2023
صنعت اور اندرونی تجارت کے فروغ کے محکمے  نے 2020 میں قومی اسٹارٹ اپس ایوارڈز  کا آغاز کیا تھا تاکہ اسٹارٹ اپ ایکونظام میں شاندار اسٹارٹ اپس اور اہلیت کا مظاہرہ کرنے وا لوں کو انعام اور ان کی شناخت کی جاسکے جو اختراعی مصنوعات تیار کر رہے ہیں نیز قابل پیمائش سماجی اثرات کا مظاہرہ کر رہے ہیں۔ اب تک تین ایڈیشنوں میں ایسے اسٹارٹ اپس اور اہل بنانے والوں کو تسلیم کیا ہے جو ہندوستانی اسٹارٹ اپس ایکو نظام کی ترقی میں انقلاب برپا کرنے میں اہم کردار ادا کر رہے ہیں۔ قومی اسٹارٹ اپس ایوارڈز 2023 کے لیے درخواستیں یکم اپریل 2023 سے لائیو کردی گئی ہیں اور ان کو جمع کرانے کی آخری تاریخ 31 مئی 2023 ہے۔
اسٹارٹ اپس کےمتنوع سیٹ کو پہچاننے اور انعام دینے کی میراث کو جاری رکھنے کے لیے ، ڈی پی آئی ا ٓئی ٹی نے قومی اسٹارٹ اپس ایوارڈ کے چوتھے ایڈیشن کا آغاز کیا ہے۔ قومی اسٹارٹ اپس ایوارڈز 2023، ملک بھر سے اختراعات کا جشن منائے گا، جو کہ ’ویژن انڈیا@2047‘ کے مطابق ہے جہاں ہندوستان ایک ترقی یافتہ معیشت بننے پر توجہ مرکوز کر رہا ہے، جس میں کلیدی موضوعات پر امرت کال کی روح کو تقویت ملتی ہے۔
اس ایڈیشن میں ، ا سٹارٹ اپس کو 20 زمروں میں نوازا جائے گا، جن کا فیصلہ موجودہ ہندوستانی اور عالمی اقتصادی مرکوز نکات پر مکمل غور وخوض کے بعد کیا گیا ہے۔ یہ زمرےاختراعات میں ایرو اسپیس، ریٹیل اور خلل ڈالنے والی ٹیکنالوجیوں میں اختراعات سے لے کر زیادہ اثر کرنے پر مرکوز زمروں تک ہیں۔
ڈی پی آئی آئی ٹی کی طرف سے ہر زمرے میں جیتنے والے ایک اسٹارٹ اپس کو 10 لاکھ روپئے کا نقد انعام دیا جائے گا۔ قومی اسٹارٹ اپس ایوارڈز 2023 کے فاتحین اور فائنلسٹس کو خصوصی ہینڈ ہولڈنگ معاونت فراہم کی جائے گی جس میں سرمایہ کاری اور حکومت کا کنیکٹ، سرپرستی، بین الاقوامی مارکیٹ تک رسائی اور یونیکورن کنیکٹ اور دیگر بہت کچھ شامل ہے۔
قومی اسٹارٹ اپس ایوارڈ  کے تین ایڈیشنز میں، ملک بھر میں اسٹارٹ اپس ایکو نظام کو فعال کرنے والوں کی زبردست شرکت دیکھنے میں آئی۔ تین سالوں میں ، این ایس اے نے 6400 سے زیادہ اسٹارٹ اپس کی فعال شرکت دیکھی ہے اور 450 سے زیادہ اسٹارٹ اپس کو فاتح اور فائنسلٹ کے طور پر تسلیم کیا ہے۔
مزید تفصیلات کے لیے، ملاحظہ کیجئے: https://www.startupindia.gov.in/
وزارت خزانہ
دہلی ہوائی کارگو  کسٹمز نے نشہ آور ادویات اور سائیکوٹراپک مادے  کے اسمگلروں کے خلاف نبردآزمائی کے تحت 69 کلوگرام سے زائد کے بقدر ڈرگس کو نذر آتش کیا
ایئر کارگو  کسٹمز، دہلی نے آج ایس ایم ایس واٹر گیٹ بی ایم ڈبلیو پرائویٹ لمیٹڈ کے ذریعہ چلائی جانے والی مرکزی بایو میڈیکل ویسٹ ٹریٹمنٹ فیسلٹی میں، این ڈی پی ایس ایکٹ 1985 کے شیڈیول کے تحت آنے والی 69.876 کلو گرام کے بقدر منشیات کو تباہ کیا۔
ممنوعہ اشیاء کی تباہی نشہ آور ادویات اور سائیکوٹراپک مادے  کے اسمگلروں کے لیے ایک بڑا دھچکا ہے۔ ممنوعہ اشیاء کو دو مرحلوں میں جلایا گیا ۔
سب سے پہلے، 09 معاملات میں نئی کورئیر ٹرمنل پر ضبط کی گئی 13.446 کلو گرام کے بقدر ممنوعہ اشیاء ، جس میں 1.997 کلو گرام ہیروئن، 4.236 کلو گرام گانجا، 7.113 ، کیٹامائن اور دیگر این ڈی پی ایس اشیاء شامل تھیں، کو تباہ کیا گیا۔
23 معاملات کے تحت غیر ملکی ڈاک گھر پر ضبط کی گئی ممنوعہ اشیاء میں 4.350 کلو گرام گانجا اور 52.180 کلو گرام کیٹامائن، میتھ اور دیگر این ڈی پی ایس اشیاء شامل تھیں، کو دوسرے اور آخری مرحلے میں تباہ کیا گیا۔
32 معاملات  میں 69.876 کلو گرام کے بقدر منشیات کو مرکزی بایو میڈیکل ویسٹ ٹریٹمنٹ فیسلٹی، نلوٹھی، دہلی میں خطرناک اور دیگر فضلے  قواعد، 2016 کے مطابق نذر آتش کرکے تباہ کر دیا گیا۔ یہ فیسلٹی ریاستی آلودگی کنٹرول بورڈ  کے ماتحت ہے۔
زراعت اور کاشتکاروں کی فلاح و بہبود کی وزارت
20-2019کے لئے اناجوں ، تلہنوں اور دیگرکاروباری فصلوں کی پیداوار کے تیسرے پیشگی تخمینے
نئی دہلی ، 14 مئی : زراعت وامداد باہمی ، کاشت کاروں کی فلاح وبہبود کے محکمے کی جانب سے 20-2019کے لئے اہم فصلوں کے تیسرے پیشگی پیداواری تخمینے جاری کردیئے گئے ہیں ۔ ملک میں ماہ جون ۔ستمبر 2019کے دوران مانسون کے سیزن میں مجموعی بارش طویل المدت اوسط کے مقابلے میں زیادہ رہی ہے ۔ اسی لحاظ سے 20-2019کے زرعی سال میں بیشترفصلوں کی پیداوار کا تخمینہ ان کی معمول کے مطابق پیداوارکے مقابلے میں زیادہ لگایاگیاہے ۔ یہ تخمینے آئندہ وقت میں حاصل ہونے والی نسبتازیادہ صحیح اطلاعات کے حصول کے بعد نظرثانی کے عمل سے بھی گذریں گے ۔
20-2019کے دوران اہم فصلوں کے تیسرے پیشگی تخمینہ جاتی پیداوار کا گوشوارہ درج ذیل ہے ۔
- خوردنی اناج 295.67 ملین ٹن . 
- چاول – 117.94 ملین ٹن ریکار ڈ
- گہیہوں – 107.18 ملین ٹن.ریکارڈ
- نتری /موٹے اناج – 47.54 ملین ٹن ریکارڈ
- مکئی – 28.98 ملین ٹن ریکارڈ
- دالیں – 23.01ملین ٹن ریکارڈ
- تور – 3.75 ملین ٹن. ریکارڈ
-
- چنا– 10.90 ملین ٹن تلہن – 33.50 ملین ٹن. ریکارڈ
-
- سویابین – 12.24 ملین ٹن
- تل اورسرسوں – 8.70 ملین ٹن
- مونگ پھلی – 9.35 ملین ٹن کہاس – 36.05 ملین گانٹھیں  
- پٹسن اورمیستا - 9.92 ملین گانٹھیں 
- گنا– 358.14 ملین ٹن
20-2019کے لئے تیسرے پیشگی تخمینوں کے مطابق ملک میں اناج پیداوار کا تخمینہ ریکارڈ 295.67ملین ٹن کے بقدرکا لگایاگیاہے ۔جو 19-2018کے دوران حاصل کی گئی 285.21ملین ٹن خوردنی اناجوں کی پیداوار کے مقابلے میں 10.46ملین ٹن زائد ہے ۔ تاہم 20-2019کے دوران کی پیداوار15-2014سے 19-2018کے دوران حاصل ہوئی ا وسط پیداوارکے مقابلے میں 25.89ملین ٹن زائد ہے ۔
وزیراعظم کا دفتر
وزیر اعظم نے کووِڈ انتظام کاری کے لئے فوج کی تیاریوں اور پہل قدمیوں کا جائزہ لیا
نئی دہلی، 29 اپریل 2021: چیف آف آرمی اسٹاف جنرل ایم ایم نرونے نے آج وزیر اعظم نریندر مودی سے ملاقات کی۔
دونوں نے کووِڈ انتظام کاری میں مدد کے لئے فوج کے ذریعہ کی جارہی پہل قدمیوں کے بارے میں تبادلہ خیالات کیے۔
جنرل ایم ایم نرونے نے وزیر اعظم کو مطلع کیا کہ فوج کا طبی عملہ مختلف ریاستی حکومتوں کی مدد کے لئے دستیاب ہے۔ انہوں نے وزیر اعظم کو یہ بھی بتایا کہ فوج ملک کے مختلف حصوں میں عارضی ہسپتال قائم کر رہی ہے۔
جنرل ایم ایم نرونے نے وزیر اعظم کو مطلع کیا کہ فوج جہاں بھی ممکن ہے، وہاں شہریوں کے لئے ہسپتال قائم کر رہی ہے۔ انہوں نے مزید کہا کہ شہری اپنے قریب واقع فوجی ہسپتال جا سکتے ہیں۔
جنرل ایم ایم نرونے نے وزیر اعظم کو مطلع کیا کہ فوج درآمد شدہ آکسیجن ٹینکروں اور گاڑیوں کے لیے، جہاں ان کے انتظام کے لئے خصوصی مہارت درکار ہوتی ہے، افرادی قوت کے ساتھ ان کی مدد کر رہی ہے۔
امور داخلہ کی وزارت
مرکزی وزیر داخلہ جناب امت شاہ نے آج نئی دہلی میں ڈائریکٹرز جنرل آف پولیس/انسپکٹرز جنرل آف پولیس کی 57ویں کانفرنس کے افتتاحی اجلاس کی صدارت کی
مرکزی وزیر داخلہ جناب امت شاہ نے آج نئی دہلی میں ڈائریکٹرز جنرل آف پولیس/انسپکٹرز جنرل آف پولیس کی 57ویں کانفرنس کا افتتاح کیا۔ تمام ریاستوں/ مرکز کے زیر انتظام علاقوں کے ڈی جی پی/ آئی جی پی اور سی اے پی کے سربراہان نئی دہلی کی اس کانفرنس میں شرکت کر رہے ہیں۔ ہائبرڈ موڈ میں منعقد، مختلف سطحوں کے تقریباً 600 افسران مختلف ریاستوں/مرکز کے زیر انتظام علاقوں سے ورچوئل طریقے سے شرکت کر رہے ہیں۔
جناب امت شاہ نے اپنے خطاب میں، وزیر اعظم جناب نریندر مودی کے 2047 تک ہندوستان کو ایک ترقی یافتہ ملک اور 2025 تک پانچ ٹریلین ڈالر کی معیشت بنانے کے وژن پر زور دیا۔ جموں و کشمیر، شمال مشرقی ریاستوں اور ایل ڈبلیو ای میں داخلی سلامتی کی کامیابیوں کو اجاگر کرتے ہوئے، مرکزی وزیر داخلہ نے اگلے دس سالوں میں چیلنجوں سے نمٹنے کے لیے روڈ میپ پیش کیا۔ مرکزی وزیر داخلہ نے ڈیجیٹل عوامی سامان کی حفاظت کے لیے خصوصی نقطہ نظر کے علاوہ پولیس دستے میں استعداد کار بڑھانے اور بنیادی ڈھانچے کے اہم شعبوں کو محفوظ بنانے کا ذکر کیا۔ انہوں نے منشیات کی اسمگلنگ، حوالہ اور شہری پولیسنگ جیسے چیلنجوں سے نمٹنے کے لیے مرکز اور ریاست کے بہتر تال میل کی وکالت کی۔
پہلے دن، کانفرنس میں نیپال اور میانمار سے ملحق زمینی سرحدوں پر سیکورٹی چیلنجز، ہندوستان میں مقیم غیر ملکیوں کی نشاندہی کرنے کی حکمت عملی اور ماؤ نوازوں کے غلبہ والے علاقوں کو نشانہ بنانے جیسے موضوعات پر غور کیا گیا۔ اگلے دو دنوں میں، ملک کی اعلیٰ پولیس قیادت ماہرین، فیلڈ میں کام کرنے والوں اور ماہرین تعلیم کے ساتھ ابھرتے ہوئے سیکورٹی چیلنجز اور مواقع پر غور و خوض کرے گی۔
مرکزی وزیر داخلہ نے شاندار خدمات کے لیے پولیس میڈل تقسیم کیے اور ملک کے تین سرکردہ پولیس تھانوں کو ٹرافیاں دیں۔
وزیراعظم کا دفتر
وزیراعظم ،18فروری کو تھانے اور دیوا کو جوڑنے والی ریلوے لائن کے قوم کے نام وقف کریں گے
وزیراعظم نریندرمودی ممبئی نواحی ریلوے کی دو نواحی ٹرینوں کو بھی ہری جھنڈی دکھائیں گے
تقریباََ 620 کروڑروپے کی لاگت سے تیار کردہ اضافی ریلوے لائنیں نواحی ٹرین کے ٹریفک کے ساتھ لمبے فاصلے کے ٹرین کے ٹریفک کی مداخلت کو خاطر خواہ دور کردیں گی
ان پٹریوں پر 36 نئی نواحی ٹرینوں کی شروعات ہوسکے گی
وزیر اعظم جناب نریندر مودی 18فروری کو ویڈیو کا نفرنسنگ کے ذریعہ شام ساڑھے چار بجے تھانے اور دیو ا کو جوڑنے والی دو اضافی ریلوے لائنیں قوم کو وقف کریں گے۔ وہ ممبئی نواحی ریلوے کی دو نواحی ٹرینوں کو ہری جھنڈی دکھاکر روانہ کریں گے۔ اس کے بعد وہ خطاب کریں گے۔
کلیان سینٹرریلوے کا مین جنکشن ہے ۔ ملک کے شمالی سائڈ اور جنوبی سائڈ سے آنے والا ٹریفک کلیان میں ضم ہوجائے گا اور چھترپتی شواجی مہاراج ٹرمنل سی ایس ایم ٹی کی طرف رخ کرے گا۔کلیان اور چھتر پتی شواجی مہاراج ٹرمنل کے درمیان چار پٹریوں میں سے دو پٹریاں مقامی ٹرینوں کے لئے استعمال کی گئی تھیں اورتیز چلنے والی مقامی ٹرینوں ، میل ایکسپریس اور مال گاڑی ٹرینوں کے لئے دو پٹریاں استعمال کی گئی تھی ۔ نواحی اور طویل فاصلے ک ٹرینوں کو الگ کرنے کے لئے دو اضافی پٹریوں کا منصوبہ ہے۔
تھانے اور دیوا کو جوڑنے والی دو اضافی ریلوے لائنیں 620 کروڑروپے کی لاگت سے تیار کی گئی ہیں۔ ان کی خصوصیت یہ ہے کہ ان میں 1.4 کلومیٹر لمبا ریل فلائی اوور ، تین بڑے پل اور 21 مائنر پل ہیں۔یہ لائنیں ممبئی میں نواحی ٹرین کے ٹریفک کے ساتھ طویل فاصلے کی ٹرین کے ٹریفک کی مداخلت کو خاطر خواہ کم کردیں گی ۔ ان پٹریوں پر شہر میں 36 نئی نواحی ٹرینوں کی شروعات ہوسکے گی۔
سٹرک ٹرانسپورٹ اور شاہراہوں کی وزارت
دھولے، مہاراشٹرا میں 1,791.46 کروڑ روپے کے 2 قومی شاہراہوں کے پروجیکٹوں کا سنگ بنیاد
سڑک نقل و حمل اور شاہراہوں کے مرکزی وزیر جناب نتن گڈکری نے دھولے، مہاراشٹرمیں 1,791.46 کروڑ روپے کے 2 قومی شاہراہوں کے پروجیکٹوں کا افتتاح اور سنگ بنیاد رکھا۔ اس موقع پر خطاب کرتے ہوئے انہوں نے کہا کہ یہ منصوبے دھولے اور نندربار اضلاع کی اقتصادی ترقی کو تیز کرنے کے ساتھ ساتھ اس خطے میں روزگار کے نئے مواقع فراہم کریں گے۔
جناب گڈکری نے کہا کہ یہ سڑک پروجیکٹ دھولے ضلع میں زرعی پیداوار کی نقل و حمل کو ہموار کرنے میں کارآمد ثابت ہوں گے، جو کالی مرچ کی پیداوار کے لیے مشہور ہے۔ انہوں نے کہا کہ بھارت مالا اسکیم کے تحت منصوبہ بند یہ پروجیکٹ دھولے-نندربار اضلاع کو جدید اور اعلیٰ معیار کی سڑکیں فراہم کریں گے اور گجرات، کرناٹک اور دیگر ریاستوں کے ساتھ مہاراشٹر کے رابطے کو مزید مضبوط کریں گے۔ اس سے دھولے اور چالیسگاؤں میں ٹریفک کی بھیڑ کو کم کرنے میں مدد ملے گی۔
وزیر موصوف نے کہا کہ یہ سڑک پراجیکٹ شہریوں کے لیے سیاحتی مقامات جیسے پیتل کے غار-غاروں اور گوٹالہ سینکچری، دنیا کے مشہور اجنتا غاروں اور دولت آباد قلعہ کے ساتھ ساتھ چالسگاؤں ریلوے اسٹیشن تک آسانی سے رسائی فراہم کرسکیں گے۔ انہوں نے کہا کہ دھولے کے ساتھ ساتھ اورنگ آباد ضلع میں بھی مذہبی مقامات تک پہنچنا آسان ہو جائے گا .انہوں نے کہا کہ شیوالی-نندربار سڑک کا منصوبہ خطے کے قبائلی علاقوں کی ترقی کے لیے کارآمد ثابت ہو گا۔
نوجوانوں کے امور اور کھیل کود کی وزارت
قومی یوتھ فیسٹول
نئی دہلی،27 جون 2019 ؍ نوجوانوں کے امور اور کھیلوں کی وزارت ہر سال سوامی وویکا نند کے یوم پیدائش کے موقع پر 12 تا 16 جنوری کے دوران قومی یوتھ فیسٹول کا انعقاد کرتی ہے۔ وزیراعظم جناب نریندر مودی نے اپنے من کی بات پروگرام میں 31 دسمبر 2017 کو ملک کے نوجوان کو ہندوستان کی آواز بنانے کا تصور شیئر کیا۔ انہوں نے 12 جنوری 2018 کو 22 ویں قومی یوتھ فیسٹول کے افتتاح کے دوران اپنے خطاب میں یوتھ پارلیمنٹ منعقد کرنے کی اپنی خواہش کا اعادہ کیا ۔ اس کے مطابق سال 2019 میں قومی یوتھ فیسٹول کو قومی یوتھ پارلیمنٹ فیسٹول کے ساتھ ضم کر دیا گیا ہےاور اس کا انعقاد 12 جنوری تا27 فروری 2019 کے دوران کیا گیا تھا۔ اس کا مقصد نوجوانوں کی آواز کو سننا ، عوامی معاملات کے ساتھ نوجوانوں کو شامل کرنے کی حوصلہ افزائی کرنا ، عام شہریوں کے نقطہ نظر کو سمجھنا اور نوجوانوں کی ترقی اور فیصلہ سازی کی صلاحیتوں کو فروغ دینا تھا۔ نیشنل یوتھ پارلیمنٹ فیسٹول کا افتتاح اس وقت کےنوجوانوں کے امور اور کھیلوں کے وزیر مملکت  کرنل راجیہ وردھن راٹھور  کے ذریعے 12 جنوری 2019 کو کیا گیا تھا۔ اس فیسٹول کا اہتمام قومی ، ریاستی اور ضلعی سطح پر کیا گیا تھاجس میں تقریباً 88 ہزار نوجوانوں کو واک ان اور ڈیجیٹل اسکریننگ کے ذریعے موقع دیا گیاجبکہ 56 فائنلسٹ کا انٹرویو ڈاکٹر بی آر امبیڈکر انٹرنیشنل سینٹر ، نئی دہلی میں نوجوانوں کے امور اور کھیلوں کے وزیر اور دیگر معزز شخصیات کی موجودگی میں 26 فروری 2019 کو منعقدہ فائنل راؤنڈ میں ممتاز جیوری ممبران کے ایک پینل کے ذریعے لیا گیا۔
وزیراعظم جناب نریندر مودی نے نئی دہلی کے وگیان بھون میں 27 فروری 2019 کو نیشنل یوتھ پارلیمنٹ فیسٹول کے تین فاتحین کو ایوارڈ عطا کیا۔
نیشنل یوتھ ایوارڈ جو کہ وزارت کے ذریعے ہر سال 12 جنوری کو دیا جاتا ہے، اس سال انٹر نیشنل یوتھ ڈے کے موقع پر 12 اگست 2019 کو دیا جائے گا۔کیونکہ یہ ایوارڈز 12 جنوری کو عطا نہیں کئے جا سکے تھے۔
یہ اطلاع آج نوجوانوں کے امور اور کھیلوں کے وزیر مملکت  کرن رجیجو نے آج لوک سبھا میں ایک سوال کے تحریری جواب میں فراہم کی۔
زراعت اور کاشتکاروں کی فلاح و بہبود کی وزارت
زراعت اور اس سے منسلک شعبوں میں تعاون کے لیے ہندوستان اور چلی کے درمیان مفاہمت نامے پر دستخط کو کابینی منظوری
وزیر اعظم جناب نریندر مودی کی صدارت میں مرکزی کابینہ نے حکومتِ جمہوریہ ہند اور حکومتِ جمہوریہ چلی کے درمیان زراعت اور اس سے منسلک شعبوں میں تعاون کے لیے مفاہمت نامے پر دستخط کو منظوری دیدی۔
مفاہمت نامہ زراعت اور اس سے منسلک شعبوں میں تعاون کے لئے ہے۔ تعاون کے اہم شعبے جدید زراعت کی ترقی کے لیے زرعی پالیسیوں، نامیاتی مصنوعات کی باہمی تجارت کو آسان بنانے کے لیے نامیاتی زراعت، نیز دونوں ممالک میں نامیاتی پیداوار کو فروغ دینے کے لیے پالیسیوں کے تبادلے کو فروغ دینے کے علاوہ ہندوستانی اداروں اور چلی کے اداروں کے درمیان زرعی شعبے میں اختراعات کو فروغ دینے اور مشترکہ چیلنجوں کا مقابلہ کرنے کے لیے تعاون کرنے کے لیے سائنس اور جدت طرازی سے متعلق ہیں۔
مفاہمت نامے کے تحت چلی اور ہندوستان کاا ایک زرعی ورکنگ گروپ تشکیل دیا جائے گا جو اس مفاہمت نامے کے نفاذ کی نگرانی، جائزہ اور تشخیص کے علاوہ متواتر اشتراک اور رابطہ قائم کرنے کے لیے ذمہ دار ہوگا۔
زرعی ورکنگ گروپ کے اجلاس سال میں ایک بار متبادل طور پر چلی اور ہندوستان میں ہوں گے۔ مفاہمت نامہ دستخط کے ساتھ ہی نافذ العمل ہو گا اور عمل درآمد کی تاریخ سے پانچ سال کی مدت تک نافذ رہے گا جس کے بعد اس کی مزید 5 سال کے لیے خود بہ خود تجدید ہو جائے گی۔
بھارتی چناؤ کمیشن
میگھالیہ میں پہلے مرحلے کے تحت 11 اپریل کو ووٹ ڈالے جائیں گے
9 امید واران شیلانگ اور تورا لوک سبھا نشستوں کے لئے چناؤ میدان میں ہیں
انتخابات کے سہل انعقاد کے لئے 3167 پولنگ اسٹیشن قائم کئے گئے ہیں
نئی دہلی، 8 اپریل / میگھالیہ میں عام انتخابات ، 2019 ء کے پہلے مرحلے کے تحت ووٹ ڈالنے کا عمل دو پارلیمانی حلقۂ انتخابات یعنی شیلانگ اور تورا کے لئے 11 اپریل کو عمل میں آئے گا ۔ اس ریاست میں ووٹروں کی مجموعی تعداد 1892716 ہے ۔ ان میں 936579 افراد اور 956137 خواتین شامل ہیں ۔
ایک خاتون امید وار سمیت 9 امید واران مذکورہ دو لوک سبھا نشستوں کے لئے چناؤ میدان میں ہیں ۔
ریاست بھر میں 3167 پولنگ اسٹیشن قائم کئے گئے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1800
(Visitor Counter : 34
صحت اور خاندانی بہبود کی وزارت
کووڈ راحتی اشیا سے متعلق تازہ معلومات
کووڈ-19 کے بندوبست کے تحت بھارت سرکار کو دنیا بھر سے ملنے والی امداد کو ریاستوں اور مرکز کے زیرانتظام علاقوں کے اداروں کو ان کی ضرورت کے مطابق تیزی سے پہنچایا جارہا ہے
9200 آکسیجن کنسنٹریٹر ،5243 آکسیجن سلنڈر ، 19 آکسیجن جنریشن پلانٹ،5913 وینٹی لیٹر/بی آئی پی اے پی، 3.44 لاکھ ریمیڈیسیور انجیکشن ابھی تک تقسیم / بھیجے گئے
بھارت میں کووڈ 19 کے معاملوں میں آئے غیرمعمولی اچھال کو دیکھتے ہوئے بھارت سرکار کو اس کے خلاف لڑائی میں مختلف ملکوں / تنظیموں سے 27 اپریل 2021 سے عطیات ، میڈیکل اشیا اور راحت آلات کی امداد موصول ہورہی ہیں۔ بھارت سرکار کی مختلف وزارتوں/محکموں نے آنے والی عالمی امداد کو ریاستوں اور مرکز کے زیرانتظام علاقوں تک پہنچانے کے لئے ‘مکمل سرکار’ کے نظریہ کے تحت ایک منظم میکانزم کے توسط سے تعاون کیا ہے ۔
ابھی تک کل ملاکر 9200 آکسیجن کنسنٹریٹر ، 5243 آکسیجن سلنڈر، 19 آکسیجن جنریٹر پلانٹ، 5913 وینٹی لیٹر/ بی آئی پی اے پی، 3.44 لاکھ ریمیڈیسیور انجیکشن کو 20 اپریل 2021 سے 10 مئی 2021 تک سڑک اور فضائی روٹ سے تقسیم /بھیجا گیا ۔
متحدہ عرب امارات ، اسرائیل، امریکہ ، نیدرلینڈ سے 10 مئی 2021 کو موصول ہوئی اہم راحتی اشیا میں شامل ہیں :
- وینٹی لیٹر /بی آئی پی اے پی / سی پی اے پی 
- آکسیجن کنسنٹریٹر 
- فیوی پیرا ویر- 12600 اسٹرپس 
مرکزی وزارت صحت کے ذریعہ باقاعدہ ریاستوں / مرکز کے زیرانتظام علاقوں اور اداروں کو ملنے والی راحتی اشیا کی موثر طریقہ سے فوری تخصیص اور تقسیم کے عمل پر نگرانی کی جارہی ہے۔ گرانٹس ، امداد اور عطیہ کے طور پر بیرونی ممالک سے کووڈ راحتی اشیا کے حصول اور الاٹمنٹ میں تامل میل کے لئے مرکزی وزارت صحت میں ایک علیحدہ کواڑدینیشن سیل بنایا گیا ہے۔ اس سیل نے 26 اپریل 2021 سے کام کرنا شروع کردیا ہے۔ 02 مئی 2021 سے وزارت صحت کے ذریعہ ایک اسٹینڈرڈ آپریٹنگ پروسیزر کو تیار کرکے اس پر عمل درآمد کیا گیا ہے۔
فوٹو-1 برطانیہ سے ملے 500 لیٹر فی منٹ کی صلاحیت والے آکسیجن جنریٹر کو کل رات دہلی سے چرانگ آسام تک ریل کے ذریعہ بھیجا گیا۔
فوٹو-2 کویت سے موصول ہوئی طبی راحتی اشیا کے تحت 2 آئی ایس او آکسیجن ٹینک شامل ہیں۔ جن میں 40 میٹرک ٹن رقیق آکسیجن ، 200 آکسیجن سلنڈر اور 4 ہائی فلو والے آکسیجن کنسنٹریٹر شامل ہیں۔ انہیں آئی این ایس وکرانت کے ذریعہ کل شام کو منگلوربندرگاہ پر لایا گیا ہے جنہیں مختلف ریاستوں کو بھیجا جائے گا۔
فوٹو-3 آئی این ایس ایراوت کے ذریعہ راحتی امداد کے طور پر سنگاپور سے 3600 آکسیجن سلنڈروں کو کل شام وشاکھاپٹنم بندرگاہ لایا گیا جنہیں مختلف ریاستوں میں تقسیم کے لئے بھیجا جائے گا۔
وزارت اطلاعات ونشریات
بعض اوقات جانور انسانوں جیسا برتاؤ کرتے ہیں اور انسان جانوروں جیسا برتاؤ کرتے ہیں: ڈائریکٹر روڈریگو گوریرو
آئی ایف ایف آئی 53 میں بین الاقوامی مسابقتی زمرے کے تحت سائیٹ پیروس  کی نمائش
#افّی وڈ، 22 نومبر 2022
یہ اخبار میں ایک ایسے شخص کے بارے میں ایک مضمون تھا جو اپنے پالتو کتوں کی مناسبت سے، اپنے اپارٹمنٹ کے پڑوسیوں کے ساتھ پریشانی میں مبتلا تھا جس نے ڈائریکٹر روڈریگو گوریرو کو ’’سائیٹ پیروس ‘‘ بنانے کی ترغیب دی۔ ڈائریکٹر نے آج گوا میں 53ویں انٹرنیشنل فلم فیسٹیول آف انڈیا میں پی آئی بی کے زیر اہتمام "ٹیبل ٹاکس’’ میں شرکت کرتے ہوئے کہا کہ ’’بعض اوقات جانور انسانوں کی طرح برتاؤ کرتے ہیں اور انسان جانوروں کی طرح برتاؤ کرتے ہیں‘‘۔
فّی ’’ٹیبل ٹاکس‘‘ میں ڈائریکٹر روڈریگو گوریرو
انہوں نے واضح کیا کہ عصری شہری ماحول میں تنہائی اور ہمدردی کے مسائل، وہ موضوعات تھے جنکے وہ متلاشی تھے۔ فلم میں ایک کینائن خاندان، انسانی تعلق کے لیے عمل انگیزبن جاتا ہے۔
جانوروں کے ساتھ شوٹنگ کے چیلنجوں کے بارے میں ایک سوال کے جواب میں، ڈائریکٹر نے واضح کیا کہ جب تک پالتو جانور کنٹرولڈ سیٹ اپ میں رہےیہ حیرت انگیز طور پر آسان تھا۔ انہوں نے یہ بھی کہا کہ مرکزی اداکار اور جانوروں کو شوٹنگ سے پہلے ایک ہفتہ تک ایک دوسرے کے ساتھ مانوس ہونے کے لئےتربیت دی گئی تھی تاکہ وہ ایک دوسرے سےاچھی طرح واقف ہو جائیں۔
ڈائریکٹر روڈریگو گوریرو کی ہدایت کاری میں بننے والی 2021 کی فلم 'سائیٹ پیروس ' کو 53 ویں افّی، گوا میں نمائش کے لیے بین الاقوامی مقابلے کے زمرے کے تحت پروقار گولڈن میور کے لیے نامزد کیا گیا ہے۔ یہ فلم ارجنٹائن کے ڈائریکٹر کی چوتھی فیچر فلم ہے۔ صرف 80 منٹ سے کچھ زیادہ وقت کی طوالت والی یہ فلم، ایک آدمی اور اس کے پالتو جانوروں کے درمیان تعلق کو اجاگر کرتی ہے۔
’سائیٹ پیروس‘ سے ایک منظر
بین الاقوامی فلم فیسٹیول آف انڈیا کے 53 ویں ایڈیشن میں 15 فلمیں، پروقار گولڈن میور کے لیے مقابلہ کریں گی۔
اداکار اور کریڈٹس:
ڈائریکٹر: روڈریگو گوریرو
پروڈیوسر: روڈریگو گوریرو
اسکرین پلے: پاؤلا لوسی
ڈی او پی: گوستوف تیجیدا
ایڈیٹر: ڈیلفینا کاسٹگنینو، سوانا لیونڈا
اداکار: لوئس مچین، میکسیملیانو بنی، نتالیہ دی سینزو، پاؤلا لوسی، ایوا بیانکو، پاؤلا ہرٹزوگ
خلاصہ:
ارنیسٹو اپنے سات کتوں کے ساتھ ارجنٹائن کے شہر کورڈوبا میں ایک عمارت کے ایک اپارٹمنٹ میں رہتا ہے۔ اس کا روزانہ کا واحدمعمول اپنے پالتو جانوروں کی ضروریات، اپنی صحت کے مسائل اور اپنے پیسے کے مسائل کےارد گرد گھومتا ہے۔ اس کے پڑوسی ایک ثالث کا اہتمام کرتے ہیں اور اسے اپنے پالتو جانوروں کو اپارٹمنٹ سے باہر لے جانے کی تاکید کرتے ہیں۔ ارنسٹو اپنے کتوں کے بغیر نہیں رہنا چاہتا، اور وہ کہیں اور جانے کا متحمل بھی نہیں ہو سکتا۔
ڈائریکٹر کی زندگی:
روڈریگو گوریرو  نے نیشنل یونیورسٹی آف کورڈوبا سے فلم اور ٹیلی ویژن کی تعلیم حاصل کی۔ انہوں نے ا سپین کےلا ریوجا میں بین الاقوامی یونیورسٹی سے آڈیو وویزول اسکرین پلے بنانے میں ماسٹرز بھی کیا ہے۔ انہوں نے اپنے فلمی کیرئر کا آغاز 'ال انویرنو دی لاس راروس'( '(2011سے کیا اوراسکے بعد'ال ٹرسیرو،( (2014 اور 'وینیزیا'( (2019 کے ساتھ اس کی پیروی کی۔
یہاں مکمل تعامل دیکھیں:
صحت اور خاندانی بہبود کی وزارت
مرکزی وزیر صحت جناب من سکھ منڈاویا نے کیرالہ کے وزیر اعلی جناب پنا رائی وجین اور وزیر صحت جناب وینا جارج کے ساتھ ریاست میں کووڈ-19 ردعمل کا جائزہ لیا
مرکزی حکومت نے کووڈ رسپانس پیکیج -2 کے تحت کیرالہ کو 267.35 کروڑ روپے مختص کیے؛ دواؤں کا ذخیرہ تیار کرنے کے لیے کیرالہ کے ہر ضلع کو اضافی ایک کروڑ روپے مہیا کرائے جائیں گے
مرکزی حکومت کیرالہ میں ٹیلی میڈیسن سہولت کے لیے سنٹر فار ایکسی لینس کو تعاون دے گی
بچوں کی صحت کو ترجیح دیتے ہوئے، ہر ضلع اسپتال میں 10 کلو لیٹر سیال آکسیجن اسٹوریج ٹینک فیسلیٹی کے ساتھ بچوں کے لیے آئی سی یو کا انتظام ہوگا
صحت اور خاندانی فلاح و بہبود کے مرکزی وزیر جناب من سکھ منڈاویا نے آج کیرالہ کے وزیر اعلیٰ جناب پنارائی وجین اور وزیر صحت محترمہ وینا جارج کے ساتھ ریاست میں کووڈ-19 پبلک ہیلتھ رسپانس پر صلاح و مشورہ کیا۔
اس موقع پر مرکزی ہیلتھ سکریٹری اور ریاست کے سینئر طبی افسران بھی موجود تھے۔
جناب من سکھ منڈاویا نے میٹنگ کے سلسلے میں کئی ٹویٹ کیے۔
مرکزی حکومت نے ایمرجنسی کووڈ رسپانس پیکیج-2 کے تحت کیرالہ کو 267.35 کروڑ روپے مختص کرنے کا فیصلہ کیا ہے۔ اس فنڈ سے ریاست کے طبی ڈھانچہ کو مضبوطی ملے گی اور کووڈ-19 کا مؤثر انتظام کیا جا سکے گا۔ اس کے علاوہ، ریاست کے ہر ضلع کے لیے دواؤں کا ایک ذخیرہ تیار کرنے کے مقصد سے اضافی ایک کروڑ روپے مہیا کرائے جائیں گے۔
حکومت ہند کی مدد سے سنٹر فار ایکسی لینس قائم کرنے کا بھی تصور کیا گیا تھا، جو کیرالہ کے ہر ضلع میں ٹیلی میڈیسن کی سہولت فراہم کرتا ہے۔
وبائی مرض میں بچوں کی صحت کو ترجیح دیتے ہوئے، ہر ضلع میں 10 کلو لیٹر سیال آکسیجن اسٹوریج ٹینک کے ساتھ بچوں کے لیے آئی سی یو قائم کرنے کا منصوبہ ہے۔
وزیر اعظم نریندر مودی جی کی دور اندیش قیادت میں، مرکزی حکومت نے کیرالہ کو ویکسین مہیا کرانے کے ساتھ ہی ہر ممکن مدد کرنے کا بھروسہ دلایا ہے۔
وزارت خزانہ
کابینہ نے تائپے میں بھارت – تائپے ایسوسی ایشن اور بھارت میں تائپے اقتصادی اور ثقافتی مرکز کے درمیان سرمایہ کاری سے متعلق معاہدے پر دستخط کو منظوری دی
نئیدہلی۔24؍اکتوبر۔وزیراعظم جناب نریندر مودی کی قیادت میں مرکزی کابینہ نے تائپے میں بھارت- تائپے ایسوسی ایشن  اور بھارت میں تائپے اور ثقافتی مرکز کے درمیان دو طرفہ سرمایہ کاری کے معاہدے پر دستخط کو منظوری دی۔
امید ہے کہ بی آئی اے فریقین کے درمیان سرمایہ کاری کی آمد کو بڑھاوا دے۔ اس سے آئی ٹی اے اور ٹی ای سی سی کے درمیان دو طرفہ بنیادوں پر سرمایہ کاری کو مناسب تحفظ حاصل ہو۔ ممکن ہے کہ بی آئی اے آسانی کی سطح میں اضافہ کرے اور سرمایہ کاروں کی حوصلہ افزائی کرے۔ جس سے سرمایہ کاروں کو سرمایہ کاری کے لئے ایک سازگار ماحول فراہم ہوگا اس سے غیرملکی راست سرمایہ کاری ایف ڈ ی آئی کے لئے ایک پسندیدہ ملک کے طور پر پروجیکٹ انڈیا میں ملے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5449
(Visitor Counter : 44